Kenia-bloedblad: Byna alle gyselaars vry, twee soldate sterfTwee soldate het gesterf tydens die voortdurende militêre aksie by die Westgate-winkelsentrum in Nairobi, Kenia, waar hulle kon slaag om byna al die gyselaars te bevry. Ole Lenku, die kabinetsekretaris vir Kenia se departement van binnelandse sake, het Maandag omstreeks 13:45 (Suid-Afrikaanse tyd) bevestig hulle is in “volle” beheer van die situasie. “Daar is nie ŉ rede om paniekerig te wees nie, ons het alles onder beheer,” het hy gesê. “Ons het beheer oor al die vloere van die winkelsentrum en het die gebou afgesper,” het hy byvoeg. Lenku het tydens ŉ perskonferensie gesê al die terroriste is mans, alhoewel sommige van hulle soos vroue aangetrek het om die situasie te bemoeilik. Tussen 10 en 15 mans het aan die gewapende aanval deelgeneem. Hy het gesê soldate het die brand in die winkelsentrum laat ontstaan, maar dat dit gou onder beheer gebring sal word. Intussen word die dodetal op 69 beraam en nagenoeg 175 mense is beseer. Party mense word nog vermis. Lees ook: Video: Spesiale magte help by Kenia-bloedbad Video: Binne die Kenia-bloedbad Kenia-bloedbad: SA’ner se naam bekend SA’ner sterf in Nairobi-aanval Kenia-bloedbad: SA’ners in winkelsentrum vasgevang, skietery duur voort Nairobi-winkelsentrumskietery: Al-Shabaab se twiets Minstens vyftien dood in Nairobi-winkelsentrumskietery